**Bàsicament en Joan**

Hi havia una vegada... No. Seriosament, no començaré amb “hi havia una vegada”, tot i que, de fet, ja ho he fet, tant li fa. Doncs… En Joan, sí en Joan (el primer nom que et passa pel cap). Us diré la història d’en Joan.

En Joan no té ni un amic, seriosament ni un! És un jove de 12 anys, un tio molt curiós. En Joan només parla quan la profe passa llista, diu:

⎯ Joan Riera.

I ell contesta amb un sí. I ja està. Sembla que no sigui a la classe; amb poques paraules, és un fantasma.

Treu molt bones notes, pilla el que diu la profe a la primera.Ni deu estudiar, o sí, bé… tant fa si estudia o no, no m’importa. I per això, pel simple fet que jo no ho sàpiga, defineix en Joan com a M I S T E R I Ó S.

Jo també he intentat ser misteriós algun dia, però no puc, m’esvero i faig beneiteries. Si ets curiós la gent té més interès per conèixer-te, però canviar d’un tio esvarat a curiós és difícil, inclús diria impossible.

En Joan a les excursions és el que mostra més interès, el que està més atent; en canvi, els altres ens avorrim. Per això, les profes el tenen mimat, com que a l’hora de fer grups sempre es queda sol, doncs ho fa amb la profe i l’ajuda bastant, molt.

A veure... què més puc dir d’en Joan? Ah, sí! Com se’m pot oblidar... Avui he anat a parlar amb ell i li he preguntat:

⎯ Com et dius?

Ja ho sabia però ho he fet per tenir una conversa. Ell m'ha respost:

⎯ Joan.

I m’ha deixat de mirar. Ja entenc perquè la gent no va amb ell és una mica soso:

⎯ Jo em dic Gil ⎯ li he dit perquè em faci cas.

⎯ I… a tu què t’agrada fer? ⎯ li dic.

Ell m’ha respost, estudiar.

⎯ Per això treus tan bones notes ⎯ dedueixo.

⎯ Si, és clar.

Doncs tant soso no és. Un soso hagués dit “Sí” sense el “ és clar”. Com a mínim, ja sé que estudia… Al final jo i en Joan vam ser amics, qui ho diria, sembla un tio avorrit, però no ho és tant com aparenta.

Gil Riera Sitjà

1rB ESO